CELEX: 32007D0229
Language: mt
Date: 2007-04-11 00:00:00
Title: Deċiżjoni tal-Kummissjoni tal- 11 ta' April 2007 li temenda d-Deċiżjoni 2004/452/KE li tistabbilixxi lista ta' istituzzjonijiet li r-riċerkaturi tagħhom jistgħu jkollhom aċċess għal data kunfidenzjali għal għanijiet xjentifiċi (notifikat bid-dokument numru C(2007) 1546) Test b'rilevanza għaż-ŻEE

24.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               483
            
         DEĊIŻJONI TAL-KUMMISSJONI
   tal-11 ta' April 2007
   li temenda d-Deċiżjoni 2004/452/KE li tistabbilixxi lista ta' istituzzjonijiet li r-riċerkaturi tagħhom jistgħu jkollhom aċċess għal data kunfidenzjali għal għanijiet xjentifiċi
   (notifikat bid-dokument numru C(2007) 1546)
   (Test b'rilevanza għaż-ŻEE)
   (2007/229/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 322/97 tas-17 ta' Frar 1997 dwar l-istatistika Komunitarja (1), u b'mod partikolari l-Artikolu 20(1) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 831/2002 tas-17 ta' Mejju 2002 li jimplimenta r-Regolament tal-Kunsill (KE) Nru 322/97 dwar l-Istatistika Komunitarja, li jikkonċerna l-aċċess għal data kunfidenzjali għal għanijiet xjentifiċi (2) jistabbilixxi, bl-għan li jintlaħqu konklużjonijiet statistiċi għal skopijiet xjentifiċi, il-kondizzjonijiet li bihom l-aċċess għal data kunfidenzjali mgħoddija lill-awtorità tal-Komunità jista' jingħata u r-regoli ta' kooperazzjoni bejn l-awtoritajiet tal-Komunità u l-awtoritajiet nazzjonali sabiex iseħħ dan l-aċċess.
            
         
               (2)
            
            
               Id-Deċiżjoni tal-Kummissjoni 2004/452/KE (3) stabbiliet lista ta' istituzzjonijiet li r-riċerkaturi tagħhom jistgħu jkollhom aċċess għal data kunfidenzjali għal għanijiet xjentifiċi.
            
         
               (3)
            
            
               L-Organizzazzjoni għall-Kooperazzjoni u l-Iżvilupp Ekonomiku (OECD), it-Taqsima ta' l-Istatistika ta' l-Istudji tal-Familja u x-Xogħol tal-Kanada, Ottawa, Ontario, il-Kanada, l-Unità ta' l-Ekonometrika u l-Appoġġ Statistiku Kontra l-Frodi (ESAF),id-Direttorat Ġenerali għaċ-Ċentru Konġunt ta' Riċerka tal-Kummissjoni Ewropea u l-Unità ta' l-Appoġġ liż-Żona Ewropea ta' Riċerka (SERA), id-Direttorat Ġenerali għaċ-Ċentru Konġunt ta' Riċerka Ewropea tal-Kummissjoni Ewropea għandhom ikunu meqjusa bħala korpi li jissodisfaw il-kondizzjonijiet mitluba u għandhom għalhekk jiżdiedu mal-lista ta' aġenziji, organizzazzjonijet u istituzzjonijiet imsemmija fl-Artikolu 3(1)(c) tar-Regolament (KE) Nru 831/2002.
            
         
               (4)
            
            
               Il-miżuri stipulati f'din id-Deċiżjoni huma skond l-opinjoni tal-Kumitat dwar il-Konfidenzjalità ta' l-Istatistika,
            
         ADOTTAT DIN ID-DEĊIŻJONI:
   Artikolu 1
   L-Anness tad-Deċiżjoni 2004/452/KE huwa ssostitwit bit-test stabbilit fl-Anness ta' din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, 11 ta' April 2007.
      
         
            Għall-Kummissjoni
         
         Joaquín ALMUNIA
         
            Membru tal-Kummissjoni
         
      
   
   
      (1)  ĠU L 52, 22.2.1997, p. 1. Ir-Regolament kif emendat bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
   
      (2)  ĠU L 133, 18.5.2002, p. 7. Regolament kif emendat mir-Regolament (KE) Nru 1104/2006 (ĠU L 197, 19.7.2006, p. 3).
   
      (3)  ĠU L 156, 30.4.2004, p. 1, kif emendata bi ĠU L 202, 7.6.2004, p. 1. Id-Deċiżjoni kif emendata l-aħħar mid-Deċiżjoni 2007/81/KE (ĠU L 28, 3.2.2007, p. 23).
   
      ANNESS
      
         
            “ANNESS
            ISTITUZZJONIJIET LI R-RIĊERKATURI TAGĦHOM JISTGĦU JKOLLHOM AĊĊESS GĦAL DATA KUNFIDENZJALI GĦAL GĦANIJIET XJENTIFIĊI
            Il-Bank Ċentrali Ewropew
            Il-Bank Ċentrali Spanjol
            Il-Bank Ċentrali Taljan
            L-Università ta' Cornell (l-Istat ta' New York, l-Istati Uniti ta' l-Amerika)
            Id-Dipartiment tax-Xjenza Politika, Baruch College, l-Università tal-Belt ta' New York (l-Istat ta' New York, l-Istati Uniti ta' l-Amerika)
            Il-Bank Ċentrali Ġermaniż
            L-Unità ta' l-Analiżi ta' l-Impjieg, id-Direttorat Ġenerali għall-Impjieg, affarijiet soċjali u opportunitajiet indaqs tal-Kummissjoni Ewropea
            L-Università ta' Tel Aviv (Iżrael)
            Il-Bank Dinji
            Iċ-Ċentru tas-Saħħa u l-Benessri (CHW) ta' l-Iskola Woodrow Wilson ta' l-Affarijiet Pubbliċi u Internazzjonali ġewwa l-Università ta' Princeton, New Jersey, fl-Istati Uniti ta' l-Amerika
            L-Università ta' Chicago (UofC), Illinois, fl-Istati Uniti ta' l-Amerika
            L-Organizzazzjoni għall-Kooperazzjoni u l-Iżvilupp Ekonomiku (OECD)
            It-Taqsima ta' l-Istatistika ta' l-Istudji tal-Familja u x-Xogħol tal-Kanada, Ottawa, Ontario, il-Kanada
            L-Unità ta' l-Ekonometrika u l-Appoġġ Statistiku Kontra l-Frodi (ESAF), id-Direttorat Ġenerali għaċ-Ċentru Konġunt ta' Riċerka Ewropea tal-Kummissjoni Ewropea
            L-Unità ta' l-Appoġġ liż-Żona Ewropea ta' Riċerka (SERA), id-Direttorat Ġenerali għaċ-Ċentru Konġunt ta' Riċerka Ewropea tal-Kummissjoni Ewropea”